Davisbeker: SA beampte maak geskiedenis | Netwerk24
Davisbeker: SA beampte maak geskiedenis
11 Januarie 2017 20:01
Patrick Selepe. Foto: Gallo Images
Patrick Selepe sal geskiedenis maak wanneer die Davisbeker-tenniskragmeting tussen Suid-Afrika en Estland in Februarie by die Irene-buiteklub beslis word.
Selepe word dán die eerste beampte met 'n gestremdheid (hy het 'n kunsbeen) om as 'n stoelskeidsregter in 'n Davisbeker-stryd in dié land op te tree.
Dit sal Selepe en nóg 'n plaaslike beampte, Tebogo Maleka, se debuut in Davisbeker-tennis wees. Hulle het albei in 2015 hul Internasionale Tennisfederasie-kwalifikasies verwerf en tree gereeld op in Futures-toernooie in Suider-Afrika.